jkorsvik/nowiki_second_scrape_merged huggingface dataset:
Burundis sentralbank

Burundis sentralbank (fr: Banque de la République du Burundi) er sentralbanken i en østafrikanske republikken Burundi. Sentralbanken ble etablert i 1964, og har sitt hovedsete i hovedstaden, Bujumbura.


== Historie ==


=== Bakgrunn ===
Sentralbankfunksjonen i Burundi har sammenheng med landets politiske historie. Burundi ble kolonisert på 1800-tallet, og var fra 1884 til 1918 en del av Tysk Østafrika. Under første verdenskrig erobret Storbritannia og Belgia det meste av Tysk Østafrika, og Burundi ble overgitt til Belgia da krigen endte i 1918. Fra 1916 til 1962 var Burundi en del av Ruanda-Urundi, før landet fikk sin uavhengighet fra Belgia 1. juli 1962. Etter dette tok det ca. to år før styresmaktene i Rwanda og Burundi var helt separert fra hverandre. 


=== Sentralbankfunksjonen ===
Fra 1916 til 1952 var det «Banque du Congo Belge» (BCB) som fungerte som valutautsteder. Etter dette overtok «Banque Centrale du Congo Belge et du Rwanda-Urundi» (BCCBRU). Fra 4. august 1960 hadde Rwanda og Burundi en felles sentralbank, «Banque d'Emission du Rwanda et du Burundi» (BERB), men etter at Rwanda og Burundi ble selvstendige land i 1962 ble «Banque du Royaume du Burundi» etablert 9. april 1964, med oppstart 19. mai samme år. 
Dagens navn, «Banque de la République du Burundi» ble vedtatt etter at landet ble erklært republikk (av Michel Micombero Ntare) 28. november 1966. Navnet er nedfelt i Dekret nr. 1/60 den 28. april 1967 (Décret-loi N° 1/60).


== Oppgaver og målsettinger ==
Sentralbankens hovedoppgave er definisjon og gjennomføring av landets penge- og valutapolitikk. Dette innebærer å opprettholde en stabil valutakurs, og en penge- og valutapolitikk som bidrar til en bærekraftig økonomisk utvikling i Burundi.Hovedoppgavene er som følger:

Utstede landets valuta
Utøve landets penge- og kredittpolitikk
Fungere som bankenes bank, og være «lender of last resort»
Være statens bank, kasserer og rådgiver
Administrere landets valutareserver, og kjøpe eller selge gull. BRB har fullmakt til å vedta forskrifter på valutatransaksjoner.Valutakursen ble fram til 1992 bestemt av sentralbanken. Fra mai 1992 til desember 2006 har det vært en gradvis omlegging til markedsstyrt valutakurs.


== Organisasjon ==
Sentralbankens ledelse (La Direction) består av en sentralbanksjef og to visesentralbanksjefer «1er Vice Gouverneur» og «Vice Gouverneur».Pr mars 2018 er Jean Ciza sentralbanksjef. Han erstattet Gaspard Sindayigaya i august 2012, etter han hadde hatt stillingen siden 2007.Hovedkontoret ligger i hovedstaden, Bujumbura, men den har også etablert kontorer i Gitega (1982) sentralt i Burundi og Ngozi (1986) i nord. Disse kontorene er etablert for å bedre bankenes infrastruktur, og dermed bidra til utviklingen i landet.Fra 169 ansatte i 1964 har banken i dag 493 ansatte, hvorav 215 kvinner. Det er 23 ansatte i Gitega og 33 i Ngozi.


== Se også ==
Liste over verdens sentralbanker


== Referanser ==


== Eksterne lenker ==
(fr) Offisiell hjemmeside
Vannpolo under Asialekene 2006

Vannpolo i Asialekene 2006. Vannpolo var en av flere sporter i de femtende Asialekene som ble arrangert i Doha i Qatar mellom 1. og 15. desember 2006. Det var femtende gangen vannpolo for menn var med i lekene. Ti lag deltok. Kina vant finalen med 9-8 over Japan.


== Medaljer ==
Vox (TV-kanal)

Vox er en britisk-registrert TV-kanal som retter sine sendinger mot det norske markedet. Kanalen startet sine sendinger 23. januar 2012. Den er en søsterkanal til TVNorge.
Programinnholdet retter seg i utgangspunktet mot den voksne delen av befolkningen, i målgruppen 30+. VOX viser serier, krim, talkshow, humor og filmer.Kanalen hadde en markedsandel på 0,7 % i første kvartal av 2012.


== Historie ==
I ukene før VOX ble lansert kunne TVNorge risikere søksmål fra den tyske TV-kanalen Vox Television GmbH, som er eid av RTL, grunnet navnestrid. Dette fordi de mente det kunne oppstå forvekslingsfare mellom de to kanalene. 20. januar 2012 ble det kjent at VOX fikk beholde navnet på kanalen. Retten konkluderte med at bruken av konseptet VOX, rettet mot den norske befolkningen, ikke kunne føre til ulemper for tyske VOX, som sender i det tyske markedet.VOX var fra lanseringsdatoen tilgjengelig hos alle de store tv-distributørene i Norge, som Allente, Telia, Riks-TV og Altibox. Dette fordi The Voice TV Norge ble erstattet med VOX. The Voice TV fortsatte sine sendinger via nett-TV.Lanseringen av VOX var mandag 23. januar 2012 kl. 20.00. Det aller første programmet som ble sendt var filmen Den fantastiske historien om Benjamin Button.


== Programmer ==

Benidorm
Big Love
Big Brother 2016 Norge/Danmark
Dalziel & Pascoe
Deadwood
Doc Martin
Drømmedesign
Gordon Ramsay rydder opp
Hell on Wheels
Inspektør Morse
Jamie's Great Britain
Kokkefest
Letterman
Mad Men
Man Stroke Woman
Murdoch-mysteriene
NYPD Blue
Politiagentene
Shameless
Sporløst forsvunnet
The Apprentice
The Borgias
The Hour
The Office
Trollied
Uka med Jon Stewart
71° nord UK


== Referanser ==


== Eksterne lenker ==
Offisielt nettsted
Argentinas kvinnelandslag i håndball

Argentinas kvinnelandslag i håndball er det argentinske landslaget i håndball for kvinner. De er regulert av Confederacion Argentina de Handball og deltar i internasjonale konkurranser.


== Resultater ==


=== Panamerikanske leker ===
1987: 5.-plass
1995: 5.-plass
1999: 6.-plass
2003: 2.-plass
2007: 3.-plass
2011: 2.-plass
2015: 2.-plass


=== VM ===
1999: 24.-plass
2005: 20.-plass
2007: 20.-plass
2009: 19.-plass
2011: 23.-plass
2013: 19.-plass
2015: 18.-plass


== Eksterne lenker ==
Confederacion Argentina de Handball {spansk}
Vannpolo under Asialekene 2010

Vannpolo under Asialekene 2010. Vannpolo var en av flere sporter under de sekstende Asialekene som ble arrangert i Guangzhou i Kina mellom 12. og 27. november 2010. Det var sekstende gangen vannpolo for menn var med i lekene og første gangen for damer. Ni herre- og fire damelag deltok.


== Medaljer ==


== Eksterne lenker ==
Waterpolo Site of 2010 Asian Games Arkivert 24. mai 2011 hos Wayback Machine.
Stigmella sakhalinella

Stigmella sakhalinella er en sommerfugl som tilhører familien dvergmøll (Nepticulidae). Denne tilsynelatende svært sjeldne arten er funnet tre steder på Sørlandet i Norge.


== Utseende ==
En liten (vingespenn 4-4,5 millimeter), bronsefarget møll. Antennen er trådformet, mørk og knapt halvparten så lang som forvingen. Det innerste, kraftig utvidete leddet er hvitt. Hodet er gulhåret, kroppen mørk. Forvingene er glinsende, bronseaktig brun med ett ganske bredt, sølvhvitt tverrbånd omtrent to tredjedeler ut i vingen. Bakvingen er smal, mørkgrå, med lange frynser. Arten ligner sterkt på flere andre Stigmella-arter og kan ikke bestemmes sikkert ut fra ytre utseende alene.


== Levevis ==
Denne arten har larver som minerer i bladene på bjørker, og er funnet på litt åpne områder med bjørk, for eksempel havnehager. Arten har trolig to generasjoner hvert år, i alle fall i Mellom-Europa. Larven lager en ca. 5 centimeter lang mine i bjørkebladet, denne er sterkt slynget i den indre delen, men temmelig rett i den ytre.


== Utbredelse ==
Arten er utbredt fra Europa østover til Stillehavet. I Norge er den funnet på Sørlandet, med funn fra Arendal, Åmli og Farsund. Arten ble vurdert som Sårbar (VU) i Norsk rødliste for arter fra 2010.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Overfamilien Nepticuloidea
Familien dvergmøll, Nepticulidae
Underfamilien Nepticulinae
Stammen Nepticulini
Slekten Stigmella Schrank, 1802  – 45 arter i Norge
Stigmella sakhalinella Puplesis, 1984


== Referanser ==


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 135-136. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Stigmella sakhalinella på UK moths: [2]


== Eksterne lenker ==
(en) Stigmella sakhalinella i Encyclopedia of Life 
(en) Stigmella sakhalinella i Global Biodiversity Information Facility 
(no) Stigmella sakhalinella hos Artsdatabanken 
(sv) Stigmella sakhalinella hos Dyntaxa 
(en) Stigmella sakhalinella hos Fauna Europaea 
(en) Stigmella sakhalinella hos NCBI 
(en) Kategori:Stigmella sakhalinella – bilder, video eller lyd på Wikimedia Commons 
Stigmella sakhalinella – detaljert informasjon på Wikispecies
Westfalisk

Westfalisk er et vestnedertysk eller nedersaksisk dialektgruppe. Det westfaliske språkområdet omfatter hele Westfalen bortsett fra Siegerland og Wittgenstein, og inkluderer i tillegg den sørlige delen av det tidligere området Weser-Ems i Niedersachsen, med regionen omkring Osnabrück og landskapet Emsland. I Tyskland er Westfalisk inndelt i fire dialekter: Münsterland-dialekten, Ostwestfalisk, Sauerland-dialekten og Westmünsterlandsk. I Nederland finnes de westfaliske dialektene Twents, Grafschafter-dialekten, Westerwoldinger-dialekten, og den sørlige delen av Emsland-dialekten.
Westfalisk har følgende kjennetegn:

Utheving av den gamle lange a, som i Rot (Rat) og en strukket a som i Sake (Sache)
Bruken av diftonger; eksempler er iEten i stedet for Eːten (spise), wieten i stedet for wissen, iems i stedet for ems, uapen i stedet for offen og Fuegel i stedet for Vogel. I enkelte områder har også lange vokaler diftonger, på samme måte som i ostfalisk.
Ordene küern (snakke) og Rüe (hund).Westfalisk har bevart tallrike alderdommelige grammatiske former og former for uttale. I dets skriftlige form finnes det ingen normerte rettskrivningsregler. For Münsterlandsk og for Østwestfalisk i Ravensberger Land finnes det likevel tydelige forskjeller på det nedskrevne ord.
Vokabularet i westfalisk er beskrevet i Westfalisk ordbok for Nordrhein-Westfalen og i Niedersachsisk ordbok for Niedersachsen. Den westfaliske ordbok blir utarbeidet av en medarbeider i dialektkommisjonen i Landschaftsverband Westfalen-Lippe. Siste utgave (per 2008) går frem til bokstaven G.
ISO 639-3-koden for westfalisk er wep.
Sørlig tusenbeinkreps

Sørlig tusenbeinkreps er en av de tre artene med tusenbeinkreps som forekommer i Norge.
Den er 7–20 mm lang og har elleve par bladformede føtter. Det er 20 kroppsledd og ett hodeledd, som består av flere sammenvokste ledd. Den svømmer opp ned og filtrerer næringspartikler fra vannet.
Sørlig tusenbeinkreps er knyttet til midlertidige ferskvannsdammer. Arten er svært sårbar for utsetning eller spredning av fisk. Eggene tåler godt tørke og hvis dammen tørker ut, kan de hvile i mange år til forholdene igjen blir gunstige. Eggene klekkes til en naupliuslarve, men dette stadiet varer bare noen timer. Livssyklusen er kort, og krepsene blir kjønnsmodne etter 7–40 dager. Livslengden er mellom 30–60 dager, avhengig av temperaturen.
Arten har en vid, men spredt utbredelse i Europa og Algerie. Den finnes fra Den iberiske halvøy og Irland østover til sørvestre Russland. Den er funnet på øyer i Middelhavet, som Korsika, Sardinia og Capraia. Den finnes også i Danmark og Sverige, og Linnés typeeksemplar kom fra Uppsala.
Det første funnet i Norge ble publisert av en britisk forsker i 1914. Han hadde funnet sørlig tusenbeinkreps ved Honnstadknyken i Surnadal. Det har ikke vært mulig å finne arten på dette stedet i nyere tid. I 1978 ble derimot sørlig tusenbeinkreps funnet i Rastedam mellom Svarthøtta og Gråfjellet i Trollheimen. I 2003 ble arten funnet både i Rastedam og på to andre steder i Trollheimen. Funnstedene er dammer som dannes under snøsmelting, og eggene klekkes om våren.Populasjonene i Trollheimen er svært isolerte fra andre populasjoner av arten. De norske funnene fra 2003 er gjort i høyde 1250–1300 moh., mens arten andre steder også finnes i lavlandet. Undersøkelser av mitokondrielt DNA viser stor variasjon mellom de ulike europeiske bestandene. På bakgrunn av disse forholdene er det blitt foreslått at sørlig tusenbeinkreps overlevde istida på nunataker i Trollheimen. Den samme forklaringen er brukt for å forklare forekomsten av flere plantearter i samme fjellområde i den såkalte overvintringsteorien.


== Referanser ==


== Eksterne lenker ==
(en) Sørlig tusenbeinkreps – oversikt og omtale av artene i WORMS-databasen 
(en) Sørlig tusenbeinkreps i Encyclopedia of Life 
(en) Sørlig tusenbeinkreps i Global Biodiversity Information Facility 
(no) Sørlig tusenbeinkreps hos Artsdatabanken 
(sv) Sørlig tusenbeinkreps hos Dyntaxa 
(en) Sørlig tusenbeinkreps hos Fauna Europaea 
(en) Sørlig tusenbeinkreps hos ITIS 
(en) Sørlig tusenbeinkreps hos NCBI 
(en) Kategori:Tanymastix stagnalis – bilder, video eller lyd på Wikimedia Commons 
Elin Fugelsnes (8. september 2003). «Urdyret på Trollheimens tak». forskning.no. Arkivert fra originalen 15. mars 2005. Besøkt 3. desember 2011. 
Ivar Grydeland (7. mai 2003). «Trollheimens levende fossil». nrk.no. Besøkt 18. desember 2011. 
«Trollheimens levende fossil». BIOS Cappelen Damm. Arkivert fra originalen 4. mars 2016. Besøkt 18. desember 2011. 
Artsdatabanken – Tanymastix stagnalis
Volme

Volme er en elv i den tyske delstaten Nordrhein-Westfalen. Volme er en av sideelvene til Ruhr og munner ut i denne fra vest. Elven er 50 km lang, hvorav 21 km ligger innenfor bygrensen til Hagen. Volme har sitt utspring 480 meter over havet i den sørøstlige delen av Ruhrområdet. Elven renner gjennom kommunene Meinerzhagen og Hagen. 91 meter over havet munner elven ut i Ruhr. I byen Hagen er Volme stort sett kanalisert.
Like før utløpet i Ruhr blir Volme forent med elven Ennepe.
Gaspard Sindayigaya

Gaspard Sindayigaya er en burundisk økonom og politiker, som var sentralbanksjef for Burundis sentralbank fra august 2007 til august 2012.Han erstattet Isaac Bizimana i 2007, etter at Bizimana ble fengslet for underslag av offentlige midler. I august 2012 ble han erstattet av Jean Ciza, og gikk over i en stilling som statens representant i styret for den burundiske banken BANCOBU. 
Sindayigaya representerer partiet Frodebu (Front Démocratique du Burundi), og har vært medlem av Burundis nasjonalforsamling.


== Referanser ==
Saravane (provins)

Saravane, (laotisk:  ສາລະວັນ) er en provins sør i Laos. Provinsen ligger på Bolavenplatået og provinshovedstaden er Salavan.


== Administrativ inndeling ==
Provinsen er delt inn i følgende distrikter:

Khongsedone (14-06)
Lakhonepheng (14-04)
Lao Ngarm (14-07)
Salavan (14-01)
Samuoi (14-08)
Ta Oi (14-02)
Toomlarn (14-03)
Vapy (14-05)
Hadrian V

Hadrian V (født Ottobono de' Fieschi i 1205 i Genova, død 18. august 1276 i Viterbo) var pave fra 11. juli til 18. august 1276.


== Biografi ==

Ottobono de' Fieschi ble født i Genova, og var søskenbarn til Innocent IV. I desember 1251 ble Fieschi utpekt til kardinaldiakon av Sant'Adriano. Mellom 1265 og 1268 var han pavelig legat i England, der han blant annet forsøkte å megle mellom kong Henrik III og dennes føydalherrer.Kardinal Fieschi ble valgt til pave 11. juli 1276, tok da navnet Hadrian V, men døde allerede 18. august samme år. Siden Hadrian V ikke rakk å bli prestevigslet og følgelig heller ikke biskopvigslet før han døde, ble han tidligere ansett for ikke å fullt ut kunne regnes som en legitim innehaver av paveverdigheten, primært med tanke på at paven også fungerer som biskop av Roma. Det eneste han rakk å utføre som pave var å tilbakekalle Gregor X sin vedtekt om pavevalget, men han rakk derimot aldri å utstede noen erstattende bestemmelser.
Hadrian V hviler i kirken San Francesco i Viterbo. Arnolfo di Cambio oppførte gravmonumentet hans.


== Referanser ==


== Kilder ==
Catholic Encyclopedia (1913)


== Eksterne lenker ==
(en) Hadrianus V – kategori av bilder, video eller lyd på Commons
Stigmella luteella

Stigmella luteella er en sommerfugl som tilhører familien dvergmøll (Nepticulidae). Den er funnet nord til Hordaland i Norge.


== Utseende ==
En liten (vingespenn 4-5 millimeter), bronsefarget møll. Antennen er trådformet, mørk og knapt halvparten så lang som forvingen. Det innerste, kraftig utvidete leddet er hvitt. Hodet er gulhåret, kroppen mørk. Forvingene er glinsende, bronseaktig brun med ett ganske bredt, sølvhvitt tverrbånd omtrent to tredjedeler ut i vingen. Bakvingen er smal, grå, med lange frynser. Arten ligner sterkt på flere andre Stigmella-arter og kan ikke bestemmes sikkert ut fra ytre utseende alene.


== Levevis ==
Denne arten har larver som minerer i bladene på bjørker. Arten har trolig bare én generasjon hvert år, de voksne sommerfuglene flyr i mai-juni. Larven lager en uregelmessig slynget, 3-4 centimeter lang mine i bjørkebladet.


== Utbredelse ==
Arten er utbredt over det meste av den palearktiske sone. I Norge er den funnet på Sørlandet og den sørlige delen av Vestlandet, med et funn i den nordlige delen av Oppland som det eneste på Østlandet.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Overfamilien Nepticuloidea
Familien dvergmøll, Nepticulidae
Underfamilien Nepticulinae
Stammen Nepticulini
Slekten Stigmella Schrank, 1802  – 45 arter i Norge
Stigmella luteella (Stainton, 1857)


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 135-136. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Stigmella luteella på UK moths: [2]


== Eksterne lenker ==
(en) Stigmella luteella i Encyclopedia of Life 
(en) Stigmella luteella i Global Biodiversity Information Facility 
(no) Stigmella luteella hos Artsdatabanken 
(sv) Stigmella luteella hos Dyntaxa 
(en) Stigmella luteella hos Fauna Europaea 
(en) Stigmella luteella hos NCBI 
(en) Kategori:Stigmella luteella – bilder, video eller lyd på Wikimedia Commons 
Stigmella luteella – detaljert informasjon på Wikispecies
Stigmella glutinosae

Stigmella glutinosae er en sommerfugl som tilhører familien dvergmøll (Nepticulidae). Den er funnet på Sørlandet i Norge.


== Utseende ==
En liten (vingespenn 4,5-5 millimeter), mørk bronsefarget møll. Antennen er trådformet, mørk og vel halvparten så lang som forvingen. Det innerste, kraftig utvidete leddet er hvitt. Hodet er gulhåret, kroppen mørk bortsett fra en hvit "krage" rett bak hodet. Forvingene er glinsende, mørkt bronseaktig brun med ett ganske smalt, sølvhvitt tverrbånd omtrent to tredjedeler ut i vingen. Bakvingen er smal, grå, med lange frynser. Arten ligner sterkt på flere andre Stigmella-arter, men den hvite kragen kan være et godt kjennetegn på denne arten.


== Levevis ==
Denne arten har larver som minerer i bladene på svartor (Alnus glutinosa), og arten finnes på fuktige steder der denne vokser. Arten har én eller to generasjoner hvert år, de voksne sommerfuglene flyr i juni-juli og eventuelt igjen i august. Larven lager en uregelmessig slynget, 5-7 centimeter lang mine i orebladet.


== Utbredelse ==
Arten er utbredt over det meste av Europa. I Norge er den bare funnet på Sørlandet, med funn fra Grimstad, Kristiansand og Mandal.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Overfamilien Nepticuloidea
Familien dvergmøll, Nepticulidae
Underfamilien Nepticulinae
Stammen Nepticulini
Slekten Stigmella Schrank, 1802  – 45 arter i Norge
Stigmella glutinosae (Stainton, 1858)


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 138-139. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Stigmella glutinosae på UK moths: [2]


== Eksterne lenker ==
(en) Stigmella glutinosae i Encyclopedia of Life 
(en) Stigmella glutinosae i Global Biodiversity Information Facility 
(no) Stigmella glutinosae hos Artsdatabanken 
(sv) Stigmella glutinosae hos Dyntaxa 
(en) Stigmella glutinosae hos Fauna Europaea 
(en) Stigmella glutinosae hos NCBI 
(en) Kategori:Stigmella glutinosae – bilder, video eller lyd på Wikimedia Commons 
Stigmella glutinosae – detaljert informasjon på Wikispecies
Hassan (distrikt)

Hassan (kannada: ಹಾಸನ) er et distrikt i den indiske delstaten Karnataka. Distriktets hovedstad er Hassan. 


== Demografi ==
Ved folketellingen i 2011 var det 1 776 221 innbyggere i distriktet, mot 1 721 669 i 2001. Den urbane befolkningen utgjør 21,23 % av befolkningen.
Barn i alderen 0 til 6 år utgjorde 8.76 % i 2011 mot 11,60 % i 2001. Antallet jenter i den alderen per tusen gutter er 964 i 2011 mot 958 i 2001. 


== Byer ==


== Referanser ==


== Eksterne lenker ==
Offisielt nettsted 
(en) Hassan district – kategori av bilder, video eller lyd på Commons
Alexandra Martínez

Alexandra Priscila do Nascimento (født 16. september 1981 i Limeira i São Paulo) er en brasiliansk håndballspiller. Hun spiller før den østerrikske klubben Hypo Niederösterreich og for Brasils kvinnelandslag. Hun deltok i Sommer-OL 2004 i Aten og Sommer-OL 2008 i Kina. Hun deltok også under Håndball-VM 2011 for Brasil hvor hun scoret 49 mål, og ble dermed mesterskapets toppscorer.


== Prestasjoner ==
Handball Liga Austria:
Vinner: 2004, 2005, 2006, 2007, 2008, 2009, 2010, 2011ÖHB Cup:
Vinner: 2004, 2005, 2006, 2007, 2008, 2009, 2010, 2011Mesterligaen:
Finalist: 2008Verdensmesterskap:
Vinner: 2013Panamerikanske leker:
Vinner: 2003, 2007, 2011, 2015


== Referanser ==


== Eksterne lenker ==
(de) Alexandra Martínez – Munzinger Sportsarchiv 
(en) Alexandra Martínez – Olympedia 
(en) Alexandra Martínez – Sports-Reference (OL-resultater – arkivert) 
(pt) Alexandra Martínez – Brasils olympiske komité 
(en) Alexandra Martínez – Det europeiske håndballforbundet (EHF) 
(fr) Alexandra Martínez – Ligue Féminine de Handball (LFH)
Shimoga (distrikt)

Shimoga (kannada: ಶಿವಮೊಗ್ಗ) er et distrikt i den indiske delstaten Karnataka. Distriktets hovedstad er Shimoga. 


== Demografi ==
Ved folketellingen i 2011 var det 1 755 512 innbyggere i distriktet, mot 1 642 545 i 2001. Den urbane befolkningen utgjør 35,50 % av befolkningen.
Barn i alderen 0 til 6 år utgjorde 10,08 % i 2011 mot 12,67 % i 2001. Antallet jenter i den alderen per tusen gutter er 960 i 2011 mot 956 i 2001. 


== Byer ==


== Referanser ==


== Eksterne lenker ==
Offisielt nettsted 
(en) Shimoga district – kategori av bilder, video eller lyd på Commons